{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Programu praćenja kvalitete tekućih naftnih goriva za 2019. godinu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"INA Industrija nafte d.d."," ,\nII.  Način uzorkovanja i učestalost uzorkovanja tekućih naftnih goriva na benzinskim postajama","II.2.Minimalni broj uzorkovanja tekućih naftnih goriva na benzinskim postajama u tekućoj godini .\nVremenska razdoblja uzorkovanja predlažemo uskladiti sa nacionalnim dodacima normi:\nU normi HRN EN 14274 Goriva za motorna vozila – Ocjena kvalitete benzina i dizelskog goriva – Sustav nadzora kvalitete goriva:\n• Vremensko razdoblje za benzine HRN EN 228 : ljetno razdoblje : od 01.05. do 30.09. , a zimsko od 01.11. do 31.03.\n• Vremensko razdoblje za dizelska goriva HRN EN 590:    16.04. − 30.09. razred B (0 °C) odnosno 16.11. − 29.02. razred E (-15 °C)","Prihvaćen","Primjedba je djelomično prihvaćena te je izmjena ugrađena u tekst konačnog prijedloga Programa. Ukupni rokovi zimskog i ljetnog razdoblja u Programu nisu mijenjani, no dopunjena je odredba koja povezuje razdoblja i pojašnjava propisane vrijednosti za tlak para i točku filtrabilnosti iz važećih normi HRN EN 228 i 590 sa propisanim razdobljima iz Uredbe i Programa. Stoga će odredba iz točke II.2. Programa, nakon tablice, glasiti na slijedeći način:\n\"Ljetno razdoblje traje od 1. svibnja do 30. rujna, a zimsko od 1. listopada do 30. travnja. Posebni zahtjevi uvjetovani klimom, odnosno vremenska razdoblja sa vrijednostima tlaka para za benzin i točke filtrabilnosti za dizelsko gorivo su propisana Uredbom i važećim normama HRN EN 228 i HRN EN 590.\""]
[2,"INA Industrija nafte d.d."," ,\nIV.  Laboratorijska analiza uzoraka tekućih naftnih goriva i izvješćivanje","Predlažemo brisati „normi (metoda)“ i zamijeniti slijedećim tekstom:\nUzorkovanje i laboratorijska analiza tekućih naftnih goriva za potrebe ovog Programa provodi se prema zahtjevima analitičkih metoda ispitivanja propisanih Uredbom.","Prihvaćen","Prihvaćeno te ispravljeno i dopunjeno."]
[3,"Croatiainspect d.o.o."," ,\nIV.  Laboratorijska analiza uzoraka tekućih naftnih goriva i izvješćivanje","Nepoznavanjem i pogrešnom interpretacijom legislative i normi koje opisuju rad neovisnih inspekcijskih tijela A vrste, akreditiranih po normi HRN EN ISO/IEC 17020, u praksi se ovako sročenim  člankom ugrožava neovisnosti i nepristranost inspekcijskih tijela, koji su temeljna načela rada inspekcijskog tijela A vrste.\nNaime, iz samog naslova čitanjem se u prvi plan stavlja pojam „laboratorijske analize i uzorkovanja“ koji svojim opisom ne daje jasno tumačenje postupka inspekcije. Norma HRN EN ISO/IEC 17020 jasno opisuje uvjet neovisnosti i nepristranosti te  zbog površnog poznavanja kako norme HRN EN ISO/IEC 17020 tako i norme HRN EN ISO/IEC 17025, u praksi se vrlo često događa da dobavljači uvjetuju mjesto izvršenja laboratorijske analize.\nZakon o tržištu nafte i naftnih derivata, Uredbe o kvaliteti tekućih naftnih goriva i načinu praćenja i izvješćivanja te metodologiji izračuna emisija stakleničkih plinova u životnom vijeku isporučenih goriva i energije kao i Program praćenja kvalitete tekućih naftnih goriva, jasno definiraju koja pravna osoba je ovlaštena za obavljanje kontrole kako kvalitete tako i količine naftnih derivata. \nNavedeni propisi su vrlo jasni i očito je da je akreditirani laboratorij samo podugovaratelj neovisnog inspekcijskog tijela te da je inspekcijsko tijelo odgovorno za cijeli postupak inspekcije.\nIz navedenog razloga, predlažemo da u članku IV.2. dopunite rečenicu o tajnosti podataka kako bi cijeli postupak inspekcije bio detaljno opisan i jasan svima:\n\nPodaci o mjestu, vremenu uzorkovanja i laboratoriju koji će za neovisno inspekcijsko tijelo A vrste izvršiti laboratorijsku analizu, tajni su i o njima neovisno inspekcijsko tijelo A vrste ne obavještava dobavljača.","Prihvaćen","Prihvaćeno. Odredba iz točke IV.2. Programa, a nakon navođenja potrebnih podataka iz plana uzorkovanja po stavkama je dopunjena te će glasiti na slijedeći način: \"Podaci o mjestu, vremenu uzorkovanja i akreditiranom laboratoriju prema zahtjevu norme HRN EN ISO/IEC 17025 koji će za izvoditelja uzorkovanja izvršiti laboratorijsku analizu su tajni i o njima izvoditelj uzorkovanja ne obavještava dobavljača.\""]